16 Mwataila sana Baibo. Yesu wamanyile ukuti, Baibo izwi lyakwe Leza nupya lingatupandako amano ya mpomvu. (Yoane 17:17) Pakuti tukolanye Yesu, tulinzile ukuwelenga Baibo cila wanda, ukuisambilila ningo, alino nu kwelenganya sana pali vino tukusambilila. Tulinzile nu kulonda ivyasuko uku mauzyo yano tungakwata. Limwi tungaya ni cuzyo cakuti, uzye ncili nazumila ukuti tukwikala umu manda ya kusyalikizya? Tulinzile ukukomya utailo witu lino tukuwelenga pa mausowelo akalangilila ukuti tuli umu manda aakusyalikizya. Uzye nkalondekwa ukukomya utailo wane umu malayo yano Yeova watulaya uku nkoleelo? Mulinzile ukusambilila pa malayo aafikiliziwa akazanwa muli Baibo. Uzye umu cumi nazumila ukuti Baibo ikaomba na ndakai kwene? Mungawelenga pa ina na ya nkazi aasenuka umu mikalile yao pa mulandu wakusambilila Baibo. * (Lolini futunoti.)—1 Tesalonika 2:13.